এভাবে বছরের পর বছর, যুগের পর যুগ যায়। স্বপ্নপুুরের প্রজাদের দৈন্যদশা কমে না, বরং বাড়তে থাকে। প্রজারা নিজের মুক্তির পথ খুঁজতে থাকে। কিন্তু কেউ তখনো জানত না যে, এই স্বপ্নপুরের প্রজাদের আলোর দিশা দেখাতে জন্ম নিয়েছে এক রাখাল রাজা। যে রাখালরাজা অল্প বয়সেই ভাবতে শুরু করে স্বপ্নপুরের অসহায় প্রজাদের কথা। তারপর একদিন স্বপ্নপুরের সেই রাখালরাজাই প্রজাদের মুক্তির মন্ত্র শোনান। তাদের বোঝান, সব প্রজা এক হলে, দৈত্যরাজের বিরুদ্ধে লড়াই করা সম্ভব। অত্যাচারী দৈত্যকে বন্দি করা সম্ভব। স্বপ্নপুর থেকে দৈত্যদের তাড়িয়ে দিতে রাত-দিন পথ খোঁজেন রাখালরাজা।